Limeni bubanj (film)
<s>Limeni bubanj () je zapadnonjemačko-francusko-poljsko-jugoslavenski igrani film snimljen 1979. godine u režiji Volkera Schlöndorffa, danas poznat kao jedno od najuspješnijih i najhvaljenijih ostvarenja njemačke kinematografije iza Drugog svjetskog rata.</s><s>Predstavlja adaptaciju istoimenog romana njemačkog pisca Güntera Grassa, inspiriranom odrastanjem u rodnom gradu Danzigu pred i za vrijeme rata.</s><s>Protagonist, čiji lik tumači David Bennent, je Oskar Matzerath, dječak koji je nakon bizarnog incidenta prestao rasti, i iz čije neobične perspektive pratimo kako se burni historijski događaji odražavaju na njegovu njemačku porodicu, ali i njegove poljske i židovske sugrađane.</s><s>Limeni bubanj, djelomično sniman na lokacijama u Zagrebu, je nakon premijere izazvao sveopće oduševljenje među kritikom, ali i imao izuzetnu gledanost u Zapadnoj Njemačkoj; njegovi uspjesi su potvrđeni Zlatnom palmom na Kanskom festivalu, kao i osvajanjem Oscara za najbolji strani.</s><s>Sa druge strane, s obzirom da je u filmu Bennent, tada 11-godišnji dječak, tumačio odrasli lik, a što je uključivalo i aktivnosti seksualnog tipa sa odraslim likovima, Limeni bubanj je također bio predmetom kontroverzi, optužbi za dječju pornografiju, kao i zabrana, odnosno cenzure u cijelom nizu država.</s>

<s>Uloge
 David Bennent - Oskar Matzerath
 Mario Adorf - Alfred Matzerath
 Angela Winkler - Agnes Matzerath
 Daniel Olbrychski - Jan Bronski
 Katharina Thalbach - Maria Matzerath
 Charles Aznavour - Sigismund Markus
 Tina Engel - Anna Koljaiczek 
 Roland Teubner - Joseph Koljaiczek
 Tadeusz Kunikowski - ujak Vinzenz
 Andréa Ferréol - Lina Greff
 Heinz Bennent - Greff
 Ilse Pagé - Gretchen Scheffler
 Werner Rehm - Scheffler
 Käte Jaenicke - majka Truczinski</s>

<s>Vanjske veze</s>

<s>Zapadnonjemački filmovi
Francuski filmovi
Poljski filmovi
Jugoslavenski filmovi
Dramski filmovi
Historijski filmovi
Filmovi o Drugom svjetskom ratu
Filmovi na njemačkom jeziku
Dobitnici Oscara za najbolji strani film
Dobitnici Zlatne palme</s>

